คาดสัปดาห์หน้าบาทกรอบ 29.50/75
กสิกรฯคาดเงินบาทสัปดาห์หน้ากรอบ 29.50-29.75 จับตาประชุมเฟด
16 มี.ค. 2556

กสิกรฯคาดเงินบาทสัปดาห์หน้ากรอบ 29.50-29.75 จับตาประชุมเฟด
บริษัทศูนย์วิจัยกสิกรไทย คาดแนวโน้มเงินบาทสัปดาห์หน้า (18-22 มี.ค.56) อาจเคลื่อนไหวในกรอบ 29.50-29.75 บาทต่อดอลลาร์ฯ โดยต้องติดตามการแก้โจทย์งบประมาณของสหรัฐฯ ผลการประชุม FOMC ของเฟด (19-20 มี.ค.) สถานการณ์การเมืองในอิตาลี และความคืบหน้าในการช่วยเหลือไซปรัส ขณะที่ ตัวเลขเศรษฐกิจสหรัฐฯ ที่สำคัญ ได้แก่ ผลสำรวจแนวโน้มธุรกิจของเฟดสาขาฟิลาเดลเฟีย ดัชนีตลาดที่อยู่อาศัยเดือนมี.ค. ดัชนีชี้นำเศรษฐกิจ ยอดขายบ้านมือสอง ข้อมูลการเริ่มสร้างบ้านและการอนุญาตก่อสร้างเดือนก.พ. และจำนวนผู้ขอรับสวัสดิการว่างงานรายสัปดาห์